### Sagsfremstilling

Orientering fra udvalgsformanden:

* Henvendelse om legeplads i Tønder.

Orientering fra øvrige udvalgsmedlemmer:

Orientering fra forvaltningen:

* Dialog med Fair Spildevand
  Under orienteringen er der afsat 30 minutter til dialog med formanden for foreningen Fair Spildevand, Verner Vestergaard, om spildevandshåndtering og hertilknyttede myndighedsopgaver.
* Årshjul
  Årshjulet er et dynamisk styringsværktøj, der skal give Teknik- og Miljøudvalget løbende, samlet overblik over udvalgets aktiviteter, der ligger ud over de faste udvalgsmøder.

* Orientering om afgørelse om opstilling af en husstandsvindmølle på [adresse], [adresse].
  Tønder Kommune har den 4. oktober 2022 meddelt afslag på landzonetilladelse til opstilling af en husstandsvindmølle på ejendommen matr. nr. 499 Sølsted, Abild Ejerlav, beliggende [adresse], [adresse]. Den 19. juni 2023 traf Planklagenævnet afgørelse om, at kommunens afgørelse er gældende. Nævnet lægger vægt på, at husstandsvindmøllen ønskes opført i et område, der i kommuneplanen er udpeget som større sammenhængende landskab, der efter kommunens retningslinjer bør friholdes for større byggeri og tekniske anlæg. Endvidere lægger nævnet vægt på, at det eksisterende teknikskur, som husstandsvindmøllen skal placeres i tilknytning til, er en mindre bebyggelse, der vil medføre, at husstandsvindmøllen vil opleves som fritstående i det åbne land. Nævnet lægger desuden vægt på hensynet til at undgå uønsket præcedens i andre lignende sager. Nævnet har i deres afgørelse ikke taget stilling til, om teknikskuret på ejendommen er lovlig.

Historik:

I 1987 meddelte Sønderjyllands Amt landzonetilladelse til opførelse af en 30 m høj vindmølle. Tilladelsen blev tinglyst med vilkår om, at den blev nedtaget, når den ikke havde været i brug i 1 år. Der blev opført et teknikskur som en del af vindmøllen.

I 2004 meddeler Tønder Kommune afslag på udskiftning af vindmøllen, og i 2011 bliver vindmøllen nedtaget, men teknikskuret bliver ikke nedtaget.

Den 9. marts 2015 søges der landzonetilladelse til opstilling af en husstandsvindmølle på samme sted, hvor den tidligere vindmølle var placeret, og den 12. juni 2015 giver Tønder Kommune afslag.

Efterfølgende har der været en del korrespondance om, hvorvidt teknikskuret er lovligt eller ej. Tønder Kommune meddelte den 4. februar 2016 afslag på at realitetsbehandle ansøgningen om ændret anvendelse af teknikskuret på ejendommen. Denne afgørelse bliver påklaget til Natur- og Miljøklagenævnet, og den 14. september 2016 bliver afgørelsen hjemvist til fornyet behandling.

Tønder Kommune meddelte den 9. november 2016 afslag på ansøgning om landzonetilladelse til ændret anvendelse af teknikskuret. Afgørelse påklages til Planklagenævnet, som den 10. oktober 2018 ophæver og hjemviser sagen til fornyet behandling. Det er i forbindelse med den afgørelse, at sagen er behandlet igen.

* Orientering om kommunale shelters og brugerbetaling

Der er indgået aftale med Sportsfiskerforeningerne og med lokale lodsejere om opsætning af shelters til offentlig brug. Shelterne renholdes og vedligeholdes, mod at de pågældende foreninger og lodsejere må opkræve en mindre betaling på 30 kr. fra andre borgere. Beløbet svarer til dækning af de modsvarende udgifter. Der vurderes samtidig ikke at være konkurrencemæssige hensyn her, som skulle begrunde en mere restriktiv tilgang i forhold til udlejning og opkrævning af betaling.

* Boligudvikling i Toftlund

Klima-, Vækst- og Udviklingsudvalget behandler på mødet den 14. september en sag om, hvorvidt der i lyset af [adresse] skal arbejdes videre med etablering af 17 almene boliger på en grund i Toftlund.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.